Tvitter mikroblogi foydalanuvchilari ham favqulodda vaziyatlar ro‘y bergan vaqtda bu haqda ogohlantirish olishi mumkin bo‘lmoqda. 19 dekabr kuni foydalanuvchilarning e’tibori tvitterda ilk marta push-xabarnomalar jo‘natilishiga qaratildi. Shu kuni tvitter orqali Berlin shahrida yuk mashinasi bayram yarmarkasiga yig‘ilgan odamlar ustiga yurib borgani va natijada 12 kishi halok bo‘lgani haqida xabar berildi. Shuningdek, shu kuni saylashga vakil qilingan kishilar Trampni AQSh prezidenti lavozimiga saylagani haqidagi xabar ham push-xabar ko‘rinishida jo‘natilgan.